Skátarnir

Aðalfundur Úlfljótsvatns
2024-04-02 20:00 - 22:00 (Atlantic/Reykjavik) | Skátamiðstöðin, Hraunbær 123, Reykjavík, Reykjavík, 110, Iceland
Kæru skátar,
Aðalfundur Útilífsmiðstöðvar skáta á Úlfljótsvatni (ÚSÚ) verður haldinn þriðjudaginn, 2. apríl 2024 kl. 20:00 í sal Skátamiðstöðvarinnar, Hraunbæ 123.
Á dagskrá eru hefðbundin aðalfundarstörf.
Léttar veitingar verða í boði.

Lagabreytingatillögu kvöld
2024-04-03 20:00 - 21:00 (Atlantic/Reykjavik) | Á netinu
Miðvikudaginn 3. april kl. 20:00 ætlar stjórn BÍS að bjóða skátum á Íslandi til að hittast á fjarfundi og fara yfir þær lagabreytingatillögur sem á að leggja til kosninga á Skátaþingi 2024.
Hægt er að skoða yfirlit yfir lagabreytingatillögurnar á vefsíðu Skátaþings.
Hægt er að tengjast fjarfundinum hér.

Skátaþing 2024
2024-04-05 19:00 - 2024-04-07 13:00 (Atlantic/Reykjavik) | Sólheimar, Sólheimar, Selfoss, 805, Iceland
Skátaþing 2024 fer fram helgina 5.-7. apríl á Sólheimum í Grímsnesi og á Úlfljótsvatni og er skátafélag Sólheima gestgjafi þingsins.
Þingið hefst með stetningu klukkan 19:00 föstudaginn 5. apríl á Sólheimum og lýkur kl. 13:00 sunnudaginn 7. apríl á Úlfljótsvatni. Aðstaðan á Sólheimum opnar kl. 18:00 á föstudag og frá þeim tíma er hægt að fá þinggögn afhent.
Dagskrá þingsins er skv. 21. grein laga BÍS og er sérstök athygli vakin á því að skv. 17. grein laga BÍS er kosningaár. Einnig re rétt að vekja athygli á greinum 18.-20. í lögum BÍS sem fjalla um Skátaþing.

Þátttökugjald er 9.500 kr., innifalin eru þinggögn, léttar veitingar á föstudagskvöldi, morgunverður og hádegisverður á laugardegi og sunnudegi ásamt almennri dagskrá sem verður boðið upp á samhliða þinginu. Vakin er athygli á að ekki verður boðið upp á kvöldmat á föstudegi af þinginu. Hægt verður að kaupa kvöldmat í kaffihúsinu á Sólheimum fyrir setningu þingsins á föstudag. Maturinn kostar 3.000 krónur og fer skráning fram á Sportabler.

Upplýsingasíðu Skátaþings má finna á skatarnir.is/skatathing en þar má finna allar upplýsingar um Skátaþing í rauntíma, þangað verður gögnum hlaðið upp þegar þau berast og í síðasta lagi fyrir tilgreindan frest samkvæmt lögum. Öll þinggögn verða aðgengileg þar á rafrænu formi þegar Skátaþing verður sett.

Skráning er hafin á Sportabler en skráningu lýkur 29. mars kl. 18:59

Sækja fundarboð Skátaþings á pdf-formi hér.

Vinnuhelgi á Úlfljótsvatni - helgi 2
2024-04-20 - 2024-04-21 | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Undirbúningur fyrir sumarið á Úlfljótsvatni er í fullum gangi og leitum við nú að sjálfboðaliðum sem eru tilbúnir að koma og rétt hjálparhönd á vinnuhelgum hjá okkur.
Vinnuhelgi 2 fer fram næstkomandi helgi 20. – 21. apríl.
Við leitum að 5-10 sjálfboðaliðum sem eru 18 ára eða eldri (rekkaskátar geta komið en verða að vera í fylgd með fullorðnum).

Verkefni sem þarf að klára snúa að viðhaldi bæði innan og utan dyra, t.d. málningarvinna.
Vinnuhelgin verður í umsjá viðhaldsteymis ÚSÚ.
Sjálfboðaliðar geta tekið þátt alla helgina eða annan daginn.
Gisting og matur er í boði ÚSÚ (einnig er hægt að koma á föstudegi og gista ef fólk kýs það). Sjálfboðaliðar þurf að koma sér sjálfir á svæðið.
Reynslu er ekki krafist en kostur er ef sjálfboðaliðar hafa einhverja þekkingu á almennu viðhaldi, málingavinnu eða öðru. Við viljum þó allra helst sjá skátaandann, samvinnu og gleði!
Sjálfboðaliðar sem taka þátt báða dagana munu fá færnimerkið, LAGA.

Komdu ein/n/tt eða taktu skátavini með á skemmtilega vinnuhelgi á Úlfljótsvatni!
Ef þú hefur áhuga getur þú skráð þig á Sportabler til 18. apríl.

Næstu vinnuhelgar:
Vinnuhelgi á Úlfljótsvatni – helgi 3 – 4. -5 maí
Vinnuhelgi á Úlfljótsvatni – helgi 4 – 11. – 12. maí
Fleiri vinnuhelgar auglýstar síðar

Sumardagurinn fyrsti
2024-04-25 | Selfoss
Sumardagurinn fyrsti 2024 er haldinn hátíðlegur fimmtudaginn 25. apríl um land allt og hafa skátar skipulagt og standa að glæsilegum og stórskemmtilegum hátíðarhöldum fyrir börn, ungmenni og fjölskyldur þeirra. English below.
Í Reykjavík
Skátasamband Reykjavíkur, Skátafélögin Garðbúar í Fossvogi, Landnemar í Hlíðunum og Skjöldungar í Laugardal
Staðsetning: Fjölskyldu- og húsdýragarðurinn
Tímasetning: 14:00-17:00
Skátafélögin þrjú ætla að sameina krafta sína og standa fyrir miklu sumarfjöri í fjölskyldu og húsdýragarðinum. Dagskráin verður í gangi á milli 14:00 og 17:00 þar sem hoppukastalar, klifurveggur og skátaþrautir verða í boði. Á staðnum verður sölutjald þar sem ýmis góðgæti verður til sölu sem fjáröflun fyrir unga skáta sem stefna meðal annars á Landsmót skáta í sumar. Fá frekari upplýsingar á facebook viðburðarsíðu. Ath! Verðskrá fjölskyldu- og húsdýragarðsins gildir þennan dag en skátar með skátaklút fá frítt inn.

Skátafélagið Árbúar í Árbæ
Staðsetning: Árbæjarsafn
Tímasetning: 12:30-16:00
Skátafélagið Árbúar leiðir skrúðgöngu frá Árseli að Árbæjarsafni en þar tekur við póstaleikur, útieldun og fleira. Veitingasala verður á staðnum sem fjáröflun fyrir félagið. Frekari upplýsingar á facebook viðburðarsíðu.

Skátafélagið Ægisbúar í Vesturbænum
Staðsetning: Skátaheimili Ægisbúa, Neshaga 3
Tímasetning: 11:00-14:00
Ægisbúar halda hátíðlega upp á daginn en þau eru einnig að halda upp á 55 ára afmælið sitt og verður skemmtileg hátíðardagskrá í Ægisbúð. Dagskráin byrjar klukkan 11-14 með fjölskyldufjöri, hoppuköstulum og sölutjaldi. Svo hefst afmæliskvöldvaka klukkan 15 – 16.
Í sölutjaldinu verður hægt að kaupa pylsur, gos, svala, snuð, candyfloss og fleira. Fá frekari upplýsingar á facebook viðburðarsíðu.

Í Mosfellsbæ
Skátafélagið Mosverjar
Staðsetning: Miðbæjartorgi og Varmá
Tímasetning: 13:00-16:00
Skátafélagið Mosverjar mun leiða skrúðgöngu frá Miðbæjartorgi að Varmá þar sem skólahljómsveit Mosfellsbæjar tekur á móti skrúðgöngunni með sumartónum. Að skrúðgöngu lokinni hefst dagskrá á Varmá með hoppuköstulum, kassaklifri, leikjum, og þrautum. Frekari upplýsingar má finna á facebook viðburði hátíðarinnar.

Í Hafnarfirði
Skátafélagið Hraunbúar
Staðsetning: Víðistaðakirkju og Thorsplani
Tímasetning: 13:30-16:00
Skátafélagið Hraunbúar tekur þátt í hátíðarhöldunum og verður með skemmtilega og fjölbreytta skátadagskrá fyrir alla fjölskylduna á Víðistaðatúni og við skátamiðstöðina Hraunbyrgi. Í boði verður kassaklifur, klifurveggur, útieldun þar sem grillaðir eru sykurpúðar og hike-brauð, hoppukastalar, bátar og risa hengirúm.
Frekari upplýsingar má finna á facebook viðburði hátíðarinnar.

Í Garðabæ
Skátafélagið Vífill
Staðsetning: Hofsstaðaskóli og Miðgarður íþróttamiðstöð
Tímasetning: 14:00
Skátafélagið Vífill leiðir skrúðgöngu frá Hofsstaðaskóla kl. 14:00 og gengur að Miðgarði íþróttamiðstöð þar sem skemmtidagskrá tekur við
Frekari upplýsingar má finna á facebook viðburði hátíðarinnar.

Í Reykjanesbæ
Skátafélagið Heiðabúar
Staðsetning: Keflavíkurkirkju og skátaheimili Heiðabúa, Hringbraut 101
Tímasetning: 12:30-17:30
Skátafélagið Heiðabúar mun leiða skrúðgöngu frá skátaheimilinu að Keflavíkurkirkju þar sem skátafélagið kemur að hátíðarmessu Hægt er að fylgjast með Heiðabúum á facebook síðu þeirra hér.

Í Hveragerði
Skátafélag Strókur
Staðsetning: Hveragerðiskirkja
Tímasetning: 11:00
Skátafélagið Strókur verður með skátamessu í Hveragerðiskirkju og að henni lokinni verður Strókur með sumarskemmtun á planinu fyrir frmaan kirkjuna kl. 13. Þar verður grillaðar pylsur, candýfloss og andlitsmálun í boði. Hægt að sjá fleiri upplýsingar hér.

Á Selfossi
Skátafélagið Fossbúar
Staðsetning: Skátaheimilinu Glaðheimum, Tryggvagötu 36
Tímasetning: 13:00-16:00
Nóg verður um að vera á Selfossi þar sem skátafélagið Fossbúar taka þátt í hátíðinni Vor í Árborg. Skrúðganga leggur af stað frá miðbæ Selfoss. Fossbúar verða síðan með hátíðardagskrá við skátaheimilið sitt þar sem skátaverkefni að ýmsu tagi verður í boði sem er hluti af stimplaleik hátíðarinnar. Frekari upplýsingar um hátíðina má finna á upplýsingasíðu Árborgar.

Á Akranesi
Skátafélag Akraness
Staðsetning: Skátaheimilið, Háholt 24 og Akraneskirkja
Tímasetning: 10:30 og 11:00
Skátafélag Akraness leiðir skrúðgöngu frá skátaheimilinu að Akraneskirkju þar sem haldin verður skátamessa.

Á Akureyri
Skátafélagið Klakkur
Staðsetning: Akureyrarkirkja og Hamrar
Tímasetning: 11:00 og 12:30
Skátafélagið Klakkur bíður í skátamessu í Akureyrarkirkju kl 11:00 og að henni lokinni bjóða Hamrar og skátafélagið Klakkur upp á fjölskyldudagskrá á Hömrum kl 12:30

English
The first day of summer 2024 is celebrated on Thursday, April 25 all over the country, and the scouts have organized splendid and great fun celebrations for children, young people and their families.
In Reykjavík
Reykjavík Scout Association, Gardbúar in Fossvogur, Landnemar in Hlíðarnar and Skjöldungar in Laugardalur.
Location: Family and petting zoo in Laugardalur
Timing: 2:00pm-5:00pm
The three scouting organizations plan to join forces and provide a lot of summer fun in the family and petting zoo. The program will run between 14:00 and 17:00 where bouncy castles, a climbing wall and scout puzzles will be available. There will be a sales tent on site where various goodies will be sold as a fundraiser for young scouts who, among other things, are heading to the National Scout Jamboree this summer. Get more information on the facebook event page. Note! The price list of the family and petting zoo is valid on this day but scouts with scout scarfs get free entry.

Árbúar – Árbær
Location: Árbæjarsafn
Timing: 12:30-4:00 p.m
The scoutgroup in Árbær, Árbúar lead a parade from Ársel to Árbæjarsafn, where there will be a postal game, outdoor cooking and more. There will be a food sale on site as a fundraiser for the scoutgroup. More information on the facebook event page.

Ægisbúar – Vesturbær
Location: Ægisbúar scout home, Neshaga 3
Timing: 11:00-14:00
Ægisbúar celebrate the day, but they are also celebrating their 55th birthday and there will be a fun festival program in Ægisbúð. The program starts at 11am-2pm with family fun, bouncy castles and a sales tent. Then the birthday vigil begins at 3 – 4 p.m.
In the sales tent you will be able to buy hot dogs, soda, juice, pacifier lollipop, candyfloss and more. Get more information on the facebook event page.

In Mosfellsbær
Mosverjar
Location: Miðbæjartorg and Varmá
Timing: 1:00pm-4:00pm
Mosverjar Scout group will lead a parade from Miðbæjartorgi to Varmá, where the Mosfellsbær school band welcomes the parade with summer tunes. After the parade, the program begins at Varmá with bouncy castles, box climbing, games and puzzles. More information can be found on the festival’s facebook event.

In Hafnarfjörður
Hraunbúar
Location: Víðistaða church and Thorsplan
Timing: 13:30-16:00
Hraunbúar scout group takes part in the festivities and will have a fun and varied scouting program for the whole family at Víðistaðatún and at the scout center Hraunbyrgi. There will be box climbing, a climbing wall, outdoor cooking where sugar pillows and hike bread are grilled, bouncy castles, boats and giant hammocks. More information can be found on the festival’s facebook event.

In Garðabær
Vífill
Location: Hofsstaða school and Miðgarður sports center
Timing: 14:00
Vífill Scout group leads a parade from Hofsstaðaskóli at 14:00 and goes to Miðgarður sports center where the entertainment program takes place. More information can be found on the festival’s facebook event.

In Reykjanesbær
Heiðabúar
Location: Keflavík church and Heiðabúar scout home, Hringbraut 101
Timing: 12:30-17:30
Heiðabúar scout group will lead a parade from the scout home to Keflavíkur church, where the scout association will attend a holiday mass. You can follow Heiðabúar on their Facebook page here.

In Hveragerði
Strókur
Location: Hveragerðiskirkja
Timing: 11:00 am
Strókur scout group will have a scout mass in Hveragerðiskirkja. Strókur will have summer entertainment on the plan in front of the church at 13. There will be grilled hot dogs, candy floss and face painting available. You can see more information here.

In Selfoss
Fossbúar
Location: Skátaheimilinu Glaðheimum, Tryggvagata 36
Timing: 13:00-16:00
Ther will be alot of fun activities in Selfoss, where the scout group Fossbúar will participate in the festival Spring in Árborg. The parade leaves from the center of Selfoss. Fossbúar will then have a festival program at their scout home, where scout projects of various kinds will be available as part of the festival’s stamp game. More information about the festival can be found on Árborg’s information page.
In Akranes
Skátafélag Akraness
Staðsetning: Scout home, Háholt 24 and Akranes church
Tímasetning: 10:30 og 11:00
Scout group Akraness leads a parade from the scout home to Akranes church. The parade starts at 10:30 and following that will be a scout mass in the church.

In Akureyri
Klakkur
Location: Akureyri church and Hamrar
Timing: 11:00 am and 12:30 pm
Klakkur scout group will have a scout mass in Akureyrar church at 11:00 and after it Klakkur and Hamar outdoor center will have a family program at Hamrar at 12:30.

Vinnuhelgi á Úlfljótsvatni - helgi 3
2024-05-04 - 2024-05-05 | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Undirbúningur fyrir sumarið á Úlfljótsvatni er í fullum gangi og leitum við nú að sjálfboðaliðum sem eru tilbúnir að koma og rétt hjálparhönd á vinnuhelgum hjá okkur.
Vinnuhelgi fer fram næstkomandi helgi 4.-5. maí og helgina 11.-12. maí
Við leitum að 5-10 sjálfboðaliðum sem eru 18 ára eða eldri (rekkaskátar geta komið en verða að vera í fylgd með fullorðnum).

Verkefni sem þarf að klára snúa að viðhaldi bæði innan og utan dyra, t.d. málningarvinna.
Vinnuhelgin verður í umsjá viðhaldsteymis ÚSÚ.
Sjálfboðaliðar geta tekið þátt alla helgina eða annan daginn – velkomið er að mæta á föstudegi og njóta á ÚSÚ kvöldið áður. Á laugardagskvöldi er frjáls tími þar sem hægt er að skapa skemmtilega kvöldstemmingu á svæðinu. ​
Gisting og matur er í boði ÚSÚ. Sjálfboðaliðar þurfa að koma sér sjálfir á svæðið.
Reynslu er ekki krafist en kostur er ef sjálfboðaliðar hafa einhverja þekkingu á almennu viðhaldi, málingavinnu eða öðru. Við viljum þó allra helst sjá skátaandann, samvinnu og gleði!
Sjálfboðaliðar sem taka þátt báða dagana munu fá færnimerkið, LAGA.

Ef þú hefur áhuga getur þú skráð þig á Sportabler!

Norðurlandaþing í Færeyjum 2024
2024-05-09 08:00 - 2024-05-12 17:00 (Atlantic/Reykjavik) | Færeyjar, Faroe Islands
Norðurlandaþing í Færeyjum, erum við að leita að þér?
Hefur þú einhvern tímann hugsað:

Væri ekki sniðugt ef Norðurlöndin myndu skipuleggja skátaviðburði saman?
Hvað spennandi er framundan hjá skátunum í Svíþjóð, Noregi, Danmörku, Finlandi og Færeyjum?
Væri ekki gaman að halda góðum tengslum við skátana í Norðurlöndunum!

Ef svo er þá ættir þú að sækja um að mæta fyrir íslands hönd á Norðurlandaþingið í Færeyjum!
Norðurlandaþingið er hluti af samstarfsvettvangi skátasamtaka á Norðurlöndunum. Markmið samstarfsins er að skapa tækifæri, miðla reynslu og deila menningu á milli landanna. Einnig að geta átt samræður og samstarf um önnur alþjóðleg málefni s.s. þau sem varða WOSM og WAGGGS heimssamtökin. Hægt er að lesa meira hér: https://skatarnir.is/nsk/
Norðurlandaþingið er haldið í Þórshöfn í Færeyjum dagana 9. – 12. Maí. Þingið inniheldur smiðjur, fyrirlestra og skemmtidagskrá. Þemað er “Breyttir tímar”!
Þátttökugjaldið fyrir þingið er 110.000kr og inniheldur mat, gistingu á hóteli og dagskrá. Þeir sem sækja um þurfa einnig að standa undir ferðakostnaði. Íslenski fararhópurinn mun sækja um ferðastyrk og ef hann fæst þá lækkar fluggjaldið um 20.000kr.
Athugið að þátttakendur 25 ára og yngri þurfa einungis að greiða helming þátttökugjalds og flugkostnaðar. Þátttakendur þurfa að lágmarki að vera 16 ára. Umsækjendur skuldbinda sig til að taka þátt í undirbúningsdegi vegna þingsins 13. apríl 2024.
Umsóknarfrestur er til 7.1.2023

Vinnuhelgi á Úlfljótsvatni - helgi 4
2024-05-11 - 2024-05-12 | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Undirbúningur fyrir sumarið á Úlfljótsvatni er í fullum gangi og leitum við nú að sjálfboðaliðum sem eru tilbúnir að koma og rétt hjálparhönd á vinnuhelgum hjá okkur.
Vinnuhelgi fer fram næstkomandi helgi 11.-12. maí
Við leitum að 5-10 sjálfboðaliðum sem eru 18 ára eða eldri (rekkaskátar geta komið en verða að vera í fylgd með fullorðnum).

Verkefni sem þarf að klára snúa að viðhaldi bæði innan og utan dyra, t.d. málningarvinna.
Vinnuhelgin verður í umsjá viðhaldsteymis ÚSÚ.
Sjálfboðaliðar geta tekið þátt alla helgina eða annan daginn – velkomið er að mæta á föstudegi og njóta á ÚSÚ kvöldið áður. Á laugardagskvöldi er frjáls tími þar sem hægt er að skapa skemmtilega kvöldstemmingu á svæðinu. ​
Gisting og matur er í boði ÚSÚ. Sjálfboðaliðar þurfa að koma sér sjálfir á svæðið.
Reynslu er ekki krafist en kostur er ef sjálfboðaliðar hafa einhverja þekkingu á almennu viðhaldi, málingavinnu eða öðru. Við viljum þó allra helst sjá skátaandann, samvinnu og gleði!
Sjálfboðaliðar sem taka þátt báða dagana munu fá færnimerkið, LAGA.

Ef þú hefur áhuga getur þú skráð þig á Sportabler!

Vormót Hraunbúa 2024
2024-05-17 17:00 - 2024-05-20 18:00 (Atlantic/Reykjavik) | Hamranes við Hvaleyrarvatn
Vormót Hraunbúa 2024 verður haldið Hvítasunnuhelgina 17.- 20. maí á Hamranesi. Svæðið opnar kl. 17 á föstudegi.
Skráning og verð
Skráning er opin á skráningarsíðu Hraunbúa og kostar 12.000 kr. ef skráð er fyrir 26.apríl, en 15.000 kr. ef skráð er milli 26. april og 15. maí.

Dagskrá
Heitt kakó með rjóma öll kvöld !
Hafragrautur á morgnanna !
Pylsypartý á laugardagskvöld !
Kvöldvaka !
Göngur !
Tækifæri til að vinna sér inn stiku- og/eða hæðamerki !
Þau sem koma með hjól geta tekið þátt í hjólaferð í sund !
Kanó á Hvaleyrarvatni !
Víkingar með dagskrá !
Laugardagur:
Dagskrábilin eru á milli kl. 10 – 12 og kl. 14 – 17. Um kvöldið verður pylsupartý og næturleikur ásamt heitu kakói með rjóma.
Sunnudagur:
Dagskrábilin eru á milli kl. 10 – 12 og kl. 14 – 17. Um kvöldið verður kvöldvaka og heitt kakó með rjóma.
Mánudagur:
Félagaleikar um morguninn og mótsslit eru klukkan 12.

Fyrir frekari upplýsingar er hægt að hafa samband við Hraunbúa, hraunbuar@hraunbuar.is

Aðalfundur Skógarskáta
2024-05-21 20:00 - 21:00 (Atlantic/Reykjavik) | Skátamiðstöðin, Hraunbær 123, Reykjavík, Reykjavík, 110, Iceland
Aðalfundur félags skógarskáta Úlfljótsvatni
Verður haldinn í húsakynnum BÍS Hraunbæ 123 í Reykjavík þriðjudaginn 21. maí 2024 kl. 20:00

Dagskrá
Fundarsetning, kjör fundarstjóra og fundarritara.

Lesin fundargerð síðasta aðalfundar.
Skýrsla stjórnar og umræður um hana.
Ársreikningar lagðir fram til umræðu og samþykktar.
Lagabreytingar.
Kosning formanns. Kosning annarra stjórnarmanna; ritara og gjaldkera
Kosning varamanna í stjórn eftir nánari ákvörðun fundarins.
Kosning skoðunarmanns/endurskoðanda og varamanns hans.
Framlagning/drög að rekstrar- og framkvæmdaáætlun fyrir næsta ár.
Ákvörðun félagsgjalda.
Önnur mál.

Veitingar að venju í boði félagsins
Elisabeth Bernard frá Skógræktarfélagi Íslands kemur í heimsókn og segir okkur hvað er að gerast á Úlfljótsvatni.

„Skógarskátar hafa starfað að skógrækt við Úlfljótsvatn allt frá 1987 og lagt þar með vel til „undralands skátanna“.
Við höfum ekki komið saman til fundar í mörg ár en trén hafa heldur betur vaxið og við þurfum að halda áfram að vinna á Úlfljótsvatni
Vonumst eftir góðri mætingu.
Með skógarkveðju,
Ragnheiður, Steinn, Þóra, Ingibjörg og Brynjar

Skyndihjálparnámskeið - dagur 1
2024-05-25 10:00 - 16:00 (Atlantic/Reykjavik) | Skátamiðstöðin, Hraunbær 123, Reykjavík, Reykjavík, 110, Iceland
Skyndihjálparnámskeið í umsjón hinnar þaulreyndu Laufeyjar Elísabetar Gissurardóttur sem hefur kennt skyndihjálp í þrjá áratugi, námskeiðið er yfir tvo daga og samanstendur af 12 kennslustundum um ólík atriði í skyndihjálp. Í lok námskeiðs fá þau sem ljúka því skyndihjálparskírteini sem nálgast má rafrænt á vef rauða krossins. Þau sem hafa áður sótt námskeiðið og sækjast eingöngu eftir upprifjun mæta aðeins fyrri daginn og fá þannig skyndihjálparskírteini sín endurnýjuð.
Stjórnendum útilífsskóla sumarið 2024 er skylt að hafa gild skyndihjálparréttindi og er námskeiðið haldið sérstaklega í undirbúningi fyrir útilífsskóla skátafélaganna. Námskeiðið er opið öllum en stjórnendur útilífsskóla fá forgang í skráningu ef námskeiðið fyllist.
Námskeiðið verður haldið í Skátamiðstöðinni, Hraunbæ 123, dagana 25. og 26. maí klukkan 10:00-15:00.
Á meðan námskeiði stendur er hægt að fá kaffi, te og vatn en þátttakendur eru hvött til að taka með sér nesti. Einnig er bent á matsölustaði í nálægð við Skátamiðstöðina.
Námskeiðið kostar 17.900 krónur fyrir allt námskeiðið en verð fyrir upprifjun er 10.900 krónur.
SKRÁNING
Skráning er opin á Sportabler en henni lýkur á miðnætti mánudaginn 20. maí.
Skráning er sett á 0 krónur þar sem mörg félög greiða fyrir sína þátttakendur og hvetjum við félög að nýta fræðslustyrk sinn hjá BÍS.
Þau sem borga sjálf eru beðin um að haka líka við ‘borga sjálf’ valmöguleikann og áskilur Skátamiðstöðin sér rétt á að setja skáta í greiðsluferli sem skrá sig á 0 krónum en félög hyggjast ekki greiða fyrir.
SKILMÁLAR
Með því að skrá þig á skyndihjálparnámskeið samþykkir þú eftirfarandi skilmála

Þátttakendur sem skrá sig á 0 krónur skuldbinda sig til að greiða fullt gjald ef í ljós kemur að félag hyggst ekki greiða fyrir þau.
Staðfestingargjaldið er 10% af námskeiðsgjaldi og er það óafturkræft.
Þátttakendur eru ekki sérstaklega slysatryggðir, ábyrgðartryggðir eða vátryggðir að öðru leyti af Bandalag íslenskra skáta (BÍS) í skátastarfi, bent er á að þessar tryggingar eru oft hluti af heimilis- og fjölskyldutryggingum og öðrum almannatryggingum forráðafólks.
Meðferð persónugreinanlegra upplýsinga sem skráðar eru vegna þátttöku er í samræmi við samþykkta persónuverndarstefnu BÍS sem finna má hér.
Bandalag íslenskra skáta áskilur sér rétt til að halda eftir hluta af gjaldi þátttakandi greiðir sem hér segir:
Ef hætt er við þátttöku 1 mánuði fyrir viðburð er staðfestingargjaldi haldið eftir.
Ef skátinn hættir við þátttöku 3 vikum fyrir viðburð, er 50% af gjaldi haldið eftir.
Ef skátinn hættir við þátttöku 14 dögum fyrir viðburð, er 75% af gjaldi haldið eftir.
Ef skátinn hættir við þátttöku þegar skemmra er til viðburðar en sem nemur 14 dögum verður endurgreiðsla engin.
BÍS eða umsjónaraðili á þess vegum getur þurft að aflýsa viðburðum og mótum vegna gildra og óviðráðanlegra aðstæðna s.s. vegna náttúruhamfara, hryðjuverka, stríðs, heimsfaraldra o.fl. Við þessar aðstæður áskilur BÍS sér rétt til þess að endurgreiða ekki mótsgjaldið, þótt ávallt sé leitast eftir að hámarka endurgreiðslu til þátttakenda.​

Auk ofangreindra skilmála gilda almennir skilmálar BÍS, sem má lesa hér.

Skyndihjálparnámskeið - dagur 2
2024-05-26 10:00 - 16:00 (Atlantic/Reykjavik) | Skátamiðstöðin, Hraunbær 123, Reykjavík, Reykjavík, 110, Iceland

Forsetamerkisráðgjöf
2024-05-27 20:00 - 21:00 (Atlantic/Reykjavik) | Skátamiðstöðin, Hraunbær 123, Reykjavík, Reykjavík, 110, Iceland
Mánudagskvöldið 27. maí kl 20:00 geta rekkaskátar sem eru lögð af stað á vegferð að forsetamerkinu fengið ráðgjöf varðandi vinnuna að forsetamerkinu. Þangað geta bæði lengra og styttra komið með vegferðina mætt og fengið aðstoð við að átta sig á hvað þau eiga eftir og hvernig þau geta klárað, ásamt því verður hægt að deila hugmyndum og læra af öðrum rekkaskátum. Þau sem eru stödd úti á landi geta látið vita af sér og mætt gegnum fjarfund.

Drekaskátamót 2024
2024-05-31 15:00 - 2024-06-02 17:00 (Atlantic/Reykjavik) | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Drekaskátamót 2024 verður haldið helgina 31. maí – 2. Júní 2024, en líkt og síðustu tvö ár verður mótið yfir heila helgi. Skátarnir gista því tvær nætur frá föstudegi fram á sunnudag.
Fyrir þátttakendur
Verð
Mótsgjald er 9.900 krónur fyrir þátttakendur. Staðfestingargjald er 10% af mótsgjaldi og fæst ekki endurgreitt ef þátttakandi hættir við skráningu eða aflýsa þarf mótinu af óviðráðanlegum ástæðum. Innifalið í mótsgjaldi er gisting á tjaldsvæðinu, öll dagskrá, mótseinkenni og kvöldmáltíðir föstudags og laugardags.
Athygli er vakin á að skátafélögin sjálf bæta oft sameiginlegum kostnaði ofan mótsgjaldið sem þau rukka beint til sín. Þá er yfirleitt verið að greiða fyrir t.d. ferðakostnaði á mótsvæðið, sameiginlegum mat, sameiginlegum sveitareinkennum eða auka búnaði sem félagið þarf það bæta við.

Skráning
Skráning á mótið fer fram inn á skraning.skatarnir.is, mikilvægt er að velja rétt skátafélag svo skátafélögin sjái skráningu sína skáta.
Vakin er athygli á því að stundum vilja sum félög halda sjálf utan um alla skráningu og rukkað fyrir bæði mótsgjald og sameiginlegan kostnaði hjá sér og því mikilvægt að fylgjast með hjá sínu skátafélagi hvernig þau vilja halda utan um skráningar.
Skráningu lýkur 8.maí.

Dagskrá og undirbúningur
Dagskrá verður með svipuðu sniði og hefur tíðkast en nánari upplýsingar um ítarlega dagskrá munu berast til skátafélaganna í upplýsingabréfum mótstjórnar.
Hér er dagskráramminn sem dagskráin er skipulögð í kringum.

Fyrir skátafélögin
Verð fyrir foringja er 5.500 kr. Fyrir hverja tíu þátttakendur sem skrá sig fær skátafélagið einn frían foringja.
Skátafélögin eru beðin um að senda upplýsingar um fararstjóra og foringja á Skátamiðstöðina svo hægt sé að bæta þeim inn á skráningasíðunni sem fyrst svo fararstjórarnir geti fylgst með skráningum sinna skáta.
Fyrir frekari upplýsingar er hægt að hafa samband við drekaskátamótstjórnina á netfanginu : drekaskatamotstjorn@skatarnir.is
Upplýsingabréf mótstjórnar

Upplýsingabréf mótstjórnar : Grunn upplýsingar og undirbúningur fyrir mótið
Annað upplýsingabréf mótstjórnar : Almennar upplýsingar, skráningar, nýtt svæði á mótinu (kyrrðin)
Dagskráramminn
Þriðja upplýsingabréf mótstjórnar : Hagnýtar upplýsingar

Miðvikudaginn 15. maí kl. 18:00 verður fararstjórafundur á BÍS, Hraunbæ 123. Þar munum við fara yfir hagnýtar upplýsingar fyrir mótið og getum svarað spurningum sem þið hafið. Við hvetjum alla fararstjóra til að mæta! Boðið verður upp á fjarfund.

Fyrir sjálfboðaliða
Starfsfólk mætir fimmtudagskvöldið 30. maí og hjálpar til við undirbúning. Gisting er ókeypis og verður sameiginlegur kvöld- og hádegismatur fyrir starfsfólk á mótinu. Á fimmtudeginum 30. maí verður einnig staffafjör!!
Þau sem koma til með að aðstoða við tiltekt á sunnudeginum fá líka ÓKEYPIS kvöldmat (eða annað ef við klárum snemma). ✨🎇🎆.
Sjálfboðaliðar geta verið á rekkaskátaaldri eða eldri en öll sem eru yfir átján ára verða að skrifa undir sakavottorðsheimild hjá BÍS
Skráning fyrir sjálfboðaliða fer fram inn á skraning.skatarnir.is.
Til þess að aðstoða mótstjórn að manna dagskráliði þá biðjum við sjálfboðaliða að fylla út þetta eyðublað hér svo hægt sé að raða sjálfboðaliðum eftir þeirra áhugasviði: Starfsmannaskráning Drekaskátamóts 2024
ATH: Gisting verður í JB fyrir starfsfólk
PS. Gott er að merkja dagsetninguna hjá sér í dagatal.

Námskeið fyrir skólastjóra Útilífsskóla 2024
2024-06-03 10:00 - 14:30 (Atlantic/Reykjavik) | Skátamiðstöðin, Hraunbær 123, Reykjavík, Reykjavík, 110, Iceland
Skólastjórnendur Útilífsskólanna
3. júní verður haldið námskeið fyrir skólastjórnendur Útilífsskólanna í skátamiðstöðinni, Hraunbæ 123.
Á námskeiðinu verður farið yfir eftirfarandi viðfangsefni:

Hvað er skátastarf
Útilífsskólinn 101

Handbók útilífsskólastjóra
Skipulag og upplýsingagjöf
Dagskrá
Ábyrgð og skyldur
Mannauðsstjórnun
Skýrsla

Eiginleikar góðs yfirmanns
Kynningarmál
Skráningarkerfi
Sameiginlegir dagar og útilegur

Þau sem hafa áður unnið sem skólastjórar þurfa ekki að sækja námskeiðið en er frjálst að mæta á þá hluta þess sem þau telja sig hafa gott af
Hádegismatur er ekki innifalin en boðið verður upp á kaffi og te á námskeiðinu.
Þátttakendum er bent á að taka með sér nesti en einnig eru verslanir í nágreni Skátamiðstöðvarinnar.

Námskeið fyrir vinnuskólaliða 2024
2024-06-03 17:00 - 20:00, 2024-06-04 17:00 - 20:00, 2024-06-05 17:00 - 20:00 (Atlantic/Reykjavik) | Skátamiðstöðin, Hraunbær 123, Reykjavík, Reykjavík, 110, Iceland
Þessi námskeið eru ætluð öllum vinnuskólaliðum í Útilífsskólum – ATH að skólastjórar hafa yfirumsjón með skráningu síns starfsfólk og ganga úr skugga um að þau séu skráð á rétt námskeið.
Námskeiðin eru 3 dagar, 3.-5. júní, og eru haldin klukkan 17:00-20:00.
ATH að matur er ekki innifalin en boðið verður upp á kaffi og te á námskeiðinu.
Námskeiðin verða eftirfarandi:
3. júní – Skyndihjálp, 4 tímar
4. júní – Leikir og starfsreglur Útilífsskólans
5. júní – Verndum þau námskeið

Námskeið fyrir starfsfólk Útilífsskóla 2024
2024-06-04 10:00 - 14:30, 2024-06-05 10:00 - 14:30 (Atlantic/Reykjavik) | Skátamiðstöðin, Hraunbær 123, Reykjavík, Reykjavík, 110, Iceland
Þessi námskeið eru ætluð öllu starfsfólki Útilífsskóla 17 ára og eldra – ATH að skólastjórar hafa yfirumsjón með skráningu síns starfsfólk og ganga úr skugga um að þau séu skráð á rétt námskeið.
Námskeið fyrir leiðbeinendur er ætlað öllu starfsfólki Útilífsskólanna 17 ára (á árinu) og eldri. Þótt 17 ára starfsfólk teljist sem vinnuskólaliðar í sumum sveitarfélögum hefur reynslan sýnt að þau fá meira út úr því að mæta á þessi námskeið en vinnuskólanámskeiðin.
Athugið að námskeiðið er einnig ætlað skólastjórum sem hafa ekki sinnnt starfinu áður.
Á námskeiðinu verður farið í ólíkar smiðjur sem miða að því að undirbúa starfshópinn fyrir starf sumarsins ásamt því að gefa þeim tækifæri á því að kynnast betur, bæði innan starfsstöðva og á milli starfsstöðva.
Námskeiðin eru 2 dagar, 4. og 5. júní, og eru þau haldin í Skátamiðstöðinni, Hraunbæ 123, klukkan 10:00-14:30.
Hádegismatur er ekki innifalin en boðið verður upp á kaffi á námskeiðinu.
Þátttakendum er bent á að taka með sér nesti en einnig eru verslanir í nágreni Skátamiðstöðvarinnar.
Reikningur fyrir námskeiðsgjöldum verður sendur á skátafélögin að námskeiðinu loknu

Gilwell 2024 - 2. hluti
2024-06-05 - 2024-06-09 | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Annar hluti Gilwell verður haldinn í tjaldbúð á Úlfljótsvatni dagana 5.-9. júní!
Gilwell er tilvalið fyrir skáta, 20 ára og eldri, að upplifa 10 daga skátaævintýri sem inniheldur leiðtogaþjálfun og uppbyggingu einstaklingsins.
Á Gilwell fá þátttakendur að efla og öðlast nýja færni í ólíkum hlutverkum innan skátahreyfingarinnar sem mun einnig koma að góðum notum í þeirra daglega lífi.
Gilwell leiðtogaþjálfunin tekur ár en er skipt upp í þrjár lotur
1. hluti – Skátinn
Í fyrsta hluta er athyglinni beint að skátanum sjálfum og unnið með sjálfseflingu, framkomu og gildum einstaklings í og utan skátastarfs
2. hluti- Flokkurinn
Í öðrum hluta er flokkastarf í forgrunni. Á þessu skrefi munu flokkarnir reisa tjaldbúð sem þeir búa og starfa í með sínum flokki og glíma við ögrandi verkefni sem miða að því að efla hópinn og auka færni í útivist og tjaldbúðalífi.
3. hluti- Leiðtoginn
8.-10. nóvember 2024
Í þriðja hlutanum vinnum við með leiðtogafræðin og hæfni hvers og eins.
FORKRÖFUR
Þátttakendur þurfa að hafa lokið námskeiði fyrir sveitarforingja, eða sambærilegu námskeiði.
Boðið verður upp á auka námskeið í janúar fyrir þau sem hafa ekki lokið slíku námskeiði.
VERÐ OG SKRÁNING
Verð fyrir Gilwell leiðtogaþjálfunina er 120.000 krónur en innifalið í því er gisting, matur og dagskrá fyrir öll skrefin.
Þau sem borga sjálf eru beðin um að haka líka við ‘borga sjálf’ valmöguleikann og áskilur Skátamiðstöðin sér rétt á að setja skáta í greiðsluferli sem skrá sig á 0 krónum en félög hyggjast ekki greiða fyrir.
​Með því að skrá þig á Gilwell samþykkir þú eftirfarandi skilmála:

Þátttakendur sem skrá sig á 0 krónur skuldbinda sig til að greiða fullt gjald ef í ljós kemur að félag hyggst ekki greiða fyrir þau.
Staðfestingargjaldið, 10% af námskeiðsgjaldi og er það óafturkræft.
Þátttakendur eru ekki sérstaklega slysatryggðir, ábyrgðartryggðir eða vátryggðir að öðru leyti af Bandalag íslenskra skáta (BÍS) í skátastarfi, bent er á að þessar tryggingar eru oft hluti af heimilis- og fjölskyldutryggingum og öðrum almannatryggingum forráðafólks.
Meðferð persónugreinanlegra upplýsinga sem skráðar eru vegna þátttöku er í samræmi við samþykkta persónuverndarstefnu BÍS sem finna má hér (https://skatarnir.is/personuverndarstefna/).
Bandalag íslenskra skáta áskilur sér rétt til að halda eftir hluta af gjaldi þátttakandi greiðir sem hér segir:
Ef hætt er við þátttöku 1 mánuði fyrir viðburð er staðfestingargjaldi haldið eftir.
Ef skátinn hættir við þátttöku 3 vikum fyrir viðburð, er 50% af gjaldi haldið eftir.
Ef skátinn hættir við þátttöku 14 dögum fyrir viðburð, er 75% af gjaldi haldið eftir.
Ef skátinn hættir við þátttöku þegar skemmra er til viðburðar en sem nemur 14 dögum verður endurgreiðsla engin.
BÍS eða umsjónaraðili á þess vegum getur þurft að aflýsa viðburðum og mótum vegna gildra og óviðráðanlegra aðstæðna s.s. vegna náttúruhamfara, hryðjuverka, stríðs, heimsfaraldra o.fl. Við þessar aðstæður áskilur BÍS sér rétt til þess að endurgreiða ekki mótsgjaldið, þótt ávallt sé leitast eftir að hámarka endurgreiðslu til þátttakenda.​

Auk ofangreindra skilmála gilda almennir skilmálar BÍS, sem má lesa hér.

Öryggisnámskeið í klifri
2024-06-06 13:00 - 15:00 UTC | Öskjuhlíð
Þjálfun í uppsetningu á klifri og sigi í Öskjuhlíð fyrir starfsfólk Útilífsskóla skáta sumarið 2024
Námskeiðið kostar 4000 kr aukalega og er mælst til þess að einn stjórnandi við hvern Útilífsskóla mæti á námskeiðið.
Farið verður yfir helstu þætti til að hafa í huga og létt fræðsla um búnaðinn svo stjórnendur séu færir um að setja upp, bera ábyrgð á og þekkja hætturnar í slíkri dagskrá.
Leiðbeinandi er Sædís Ósk Helgadóttir.

Ds. Fimmvörðuháls 2024
2024-06-07 09:45 - 2024-06-09 19:00 (Atlantic/Reykjavik) | Fimmvörðuháls og Básar
Ds. Fimmvörðuháls er dróttskátamót á Fimmvörðuhálsi og í Básum í Þórsmörk á vegum skátafélagsins Landnema og fer fram dagana 7. – 9. júní 2024. Athugið að lagt er af stað á föstudagsmorgni.
Sambærileg ferð var farin vorið 2022. Heppnaðist hún frábærlega og verður lengi í minnum höfð, hægt er að lesa skemmtilega ferðasögu frá þeirri ferð, dróttskátar í þúsund metrum.

Skráning
Skráningin fer fram inn á skráningasíðu Landnema.
Takmörkuð pláss eru í boði, þau sem skrá sig fyrst fá forgang og mjög líklegt er að plássin fyllist.
Þau sem vilja koma sem foringjar í ferðina eru hvött til að hafa samband við Sigga Úlla.

Kostnaður
Verðið er 10.900kr. Ástæðan fyrir því að hægt er að halda kostnaðnum í lágmarki er að BÍS/Styrktarsjóður skáta greiðir rútureikninginn sem er stóri kostnaðurinn í ferðinni, þakkir til styrktarsjóðsins.
Innifalið í verðinu er rútan, gistingin og sameiginlegur matur á laugardagskvöldið. Gott er að hafa með sér sturtupening (500kr.) fyrir Bása og smá sjoppupening fyrir pissustoppin þegar rútan stoppar á föstudegi og sunnudegi.
Skátarnir þurfa sjálf að koma með allan mat fyrir utan sameiginlega máltíð á laugardeginum. Sem sagt morgunmat x2, hádegismat x3, göngunesti x2, kvöldmat fyrir föstudag.

Gisting
Rútan er með 40 sæti en einungis eru 18+16 gistipláss í skálunum. Því er rými fyrir 30 þátttakendur og 5-8 gangandi foringja. Gisting í Baldvinsskála styttir aðeins leiðina á föstudegi, en lengir hana á laugardegi.

Dagskrá
Föstudagurinn 7. júní:
Leggjum af stað klukkan 10 um morgunin í rútu frá Landnemaheimilinu áleiðis á Skóga við Skógarfoss undir Eyjafjöllum. Mæting er klukkan 9:45. Þegar dróttskátarnir eru farnir úr rútunni heldur hún áfram inn í Bása með tjöld, morgunmat á sunnudeginum og annan búnað sem býður eftir hópnum eftir gönguna.
Allur föstudagurinn er nýttur í að ganga upp með Skógá, virða fyrir okkur 35 flotta fossa og skemmta okkur með skemmtilegum skátum.
Hægt er að velja um að gista í annað hvort Fimmvörðuskála Útivistar sem staðsettur er uppi á efsta punkti hálsins í 1.000m hæð eða í Baldvinsskála sem staðsettur er í 800m hæð. Í Fimmvörðuskála eru 18 rúm og í Baldvinsskála eru 16 svefnpláss á svefnlofti auk gólfpláss niðri, báðir skálarnir eru bókaðir fyrir hópinn föstudagsnóttina.

Laugardagurinn 8. júní:
Gangan heldur áfram frá skálunum og niður í Bása, Þórsmörk. Gríðarlega falleg leið sem byrjar á snjó á hálsinum milli tveggja jökla, Eyjafjallajökuls og Mýrdalsjökuls, kíkt verður á nýju tindana Magna og Móða sem urðu til í eldgosinu 2010 og eru því yngri en sumir dróttskátarnir. Síðan er rölt niður í Bása í Þórsmörk og tjaldað, grillað, skoðað sig um og sungið um kvöldið en umfram allt er notið lífsins með skemmtilegum dróttskátavinum.

Sunnudagurinn 9. júní:
Morguninn er nýttur í að halda áfram að skoða umhverfið í Básum, pakka saman og ganga frá. Lagt er af stað frá Básum um hádegisbilið. Ef færi gefst verður gengið inn í Stakkholtsgjá og / eða í Merukeri þar sem þarf að vaða upp á sem rennur í gegnum helli (mikilvægt að hafa sunddót).
Ferðin endar í Landnemaheimili um kvöldmatarleytið á sunnudegi þar sem skátarnir byrja að hlakka til að hittast aftur á Landsmóti skáta í júlí.

Búnaður
Klæðnaður:
Nauðsynlegt er að vera vel klædd á göngunni í ullarnærfötum og ullarsokkum næst sér (innsta lag), góðri peysu (t.d. flíspeysu) og buxum sem fljótar eru að þorna (millilag) og með regnheld föt sem anda, jakka og buxur (ysta lag). Mikilvægt er að vera í góðum gönguskóm og vera búin að ganga frá þeim áður. Góð húfa og vettlingar.
Göngupoki:
Gott er að hafa göngupokan sem léttastan, en í göngunni þarf að hafa með sér svefnpoka, höfuðljós, aukaföt, vatnsbrúsa, göngunesti fyrir báða dagana, snyrtidót f. eina nótt, og lyf og aðra nauðsynja sem skátarnir þurfa fyrir eina nótt. Léttir aukaskór til skiptanna gæti einnig verið þægilegt að hafa meðferðis ásamt lítilli persónulegri sjúkratösku sem inniheldur t.d. hælsærisplástra. Göngupokinn þarf að vera með góðri mittisól.
Rútutaska:
Rútan fer beint í Bása þegar hún hefur skutlað hópnum að Skógarfossi með farangur sem býður hópsins að göngunni lokni á laugardegi. Í rútutöskunni er gott að hafa föt til að fara í þegar komið er á áfangastað í Básum á laugardegi, tjalddýnu því gist er í tjöldum á Básum og einnig sunddót til að vaða í Merukeri. Skátarnir og foringjarnir þurfa að tala sig saman fyrir ferðina og tryggja að öll hafa svefnpláss í tjöldum seinni nóttina.

Nánari upplýsingar veitir Sigurður Viktor Úlfarsson, mótstjóri og dróttskátaforingi í Landnemum í gegnum Abler, í netfangi siggiulfars@gmail.com, síma: 854-0074.

Gilwell kvöldvaka
2024-06-08 20:30 - 22:00 (Atlantic/Reykjavik) | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Í tengslum við Gilwell námskeið sem fram fer á Úlfljótsvatni dagana 5. – 9. júní verður haldin opin Gilwell kvöldvaka fyrir alla Gilwellskáta á meðan húsrúm leyfir þann 8. júní.
Hvern langar ekki að upplifa stemmninguna aftur, finna kærleikann sem fyllir loftið og athuga hvort flokksfáninn hangir í loftinu?
Hvernig væri að safna saman Gilwell-flokknum og rifja upp skemmtilegasta skemmtiatriðið (það má flytja það aftur á kvöldvökunni)?
Við lofum notalegri kvöldstund með samveru, söng, siðum og spjalli. Og ekki má gleyma heitu kakó á eftir.
Ath. öll sem eru lögð af stað í Gilwell vegferðina eru boðin! Kannski finnum við leið fyrir þig til að klára.

Rúllukúlu skátastríð
2024-06-11 19:00 - 21:00 (Atlantic/Reykjavik) | Keiluhöllin, Fossaleynir 1, Reykjavík, 112
Ungmennaráð ætlar að halda keilumót fyrir drótt, rekka- og róverskáta.
Viðburðurinn er haldin þriðjudaginn 11. júní kl. 19 í Keiluhöllinni Egilshöll. Mæting er 10 mínútum fyrir svo hægt sé að byrja tímanlega.
Þátttökuverðið er 5.000 kr, og er innifalið pizzusneiðar og gos, keilan sjálf og klikkuð verðlaun fyrir sigurvegara.
ENGAR HJÁLPAR BRAUTIR VERÐA Á BRAUTUNUM 😀

Landsmót 2024
2024-07-12 - 2024-07-19 | Útilífsmiðstöð skáta Úlfljótsvatni, Útilífsmiðstöð skáta á Úlfljótsvatni, Grafningsvegur efri, Selfoss, 801, Iceland
Landsmót skáta snýr aftur
Eftir nokkur ár er loksins komið að því að við sameinumst aftur á skátamóti, hittum vini og fjölskyldu og eignumst nýja skátavini á Landsmóti skáta á Úlfljótsvatni vikuna 12.-19. júlí 2024. Hægt er að sjá frekari upplýsingar á heimasíðu Landsmóts Skáta.

Þema mótsins : Ólíkir heimar
Fyrir langa löngu varð tímamóta uppgötvun í vísindum sem að leiddi í ljós nýjar veraldir allt í kringum okkur. Þessir heimar búa yfir mismunandi eiginleikum sem endurspeglast í fólkinu, Skátar hvers heims hafa því sína styrkleika og búa yfir ákveðni hæfni sem tengist sérkennum þeirra heima: Bergheimur, Jurtaheimur, Vatnaheimur, Eldheimur, Tækniheimur. Fyrir nánari upplýsingar um þemað er hægt að kíkja á skátamóts síðuna hér.

Skráning og verð
83.000 kr kostar fyrir þátttakendur á Landsmót og fer skráningin fram á skraning.skatarnir.is. Skráning opnar 15.október 2023 og lýkur 15. febrúar 2024.

Fjölskyldubúðir
Í boði verður fjölskyldubúðir þar sem fjölskyldur geta tjaldað og tekið að hluta til í dagskrá mótsins auk dagskrá fjölskyldubúða. Nánar um fjölskyldubúðir kemur í haust.

Fyrir sjálfboðaliða
Til að Landsmót skáta 2024 geti gengið smurt fyrir sig þurfum við sjálfboðaliða (IST) til að aðstoða okkur við hin ýmsu verk á meðan á mótinu stendur. Sjálfboðaliðar gegna mikilvægu hlutverki þar sem þau hjálpa til við að vinna þau verk sem þarf að gera til að skapa ógleymanlegt skátamót fyrir öll, auk þess sem þetta er skemmtilegt tækifæri til að kynnast fleiri skátum og njóta sumarsins á Úlfljótsvatni. Verkefnin eru fjölbreytt og skemmtileg en það þarf til dæmis aðstoð við dagskrá, uppsetningu, kynningarmál og fleira!
Smellið hér til að skrá ykkur sem sjálfboðaliða á Landsmóti 2024

Roverway 2024
2024-07-20 - 2024-08-04 | Stavanger, Norway
Roverway er einn af vinsælustu viðburðum fyrir rekka- og róverskáta og taka um 5000 þátttakendur þátt hverju sinni. Þetta er tilvalið tækifæri til að eignast nýja skátavini eða jafnvel endurnýja kynnin við skáta frá Jamboree eða öðrum alþjóðlegum mótum. Roverway verður haldið í Stavanger, Noregi, dagana 22. júlí – 1. ágúst 2024.
Roverway er skipt í tvo hluta:

Fyrri hluta mótsins fá þátttakendur val um mismunandi gönguleiðir í Noregi sem þau fara með flokknum sínum og fá þar tækifæri á að kynnast norskri menningu og náttúru.
Seinni hluta mótsins sameinast svo flokkarnir nálægt Stavanger og taka þar saman þátt í tjaldbúðarmóti.

Roverway er fyrir skáta fædd á tímabilinu 1. ágúst 2001 – 22. júlí 2008.
Þau sem eru fædd fyrir 1. ágúst 2001 geta farið sem IST á mótið.
Kostnaður fyrir ferðina:

310.000 fyrir þátttakendur á mótið. Innifalið er mótsgjald, flug, matur og stopp í Danmörku eftir mótið. ófyrirséður kostnaður og kostnaður vegna starfmanns.
260.000 fyrir IST. Innifalið er mótsgjald, flug, matur og stopp í Danmörku eftir mótið, ófyrirséður kostnaður og kostnaður vegna starfsmanns.
110.000 fyrir IST bara mótsgjald, ófyrirséður kostnaður og kostnaður vegna starfsmanns. ATH hér þarf IST liði að borga sjálft flug og koma sér sjálft til og frá mótsstað.

Íslenski fararhópurinn áætlar brottför 20. júlí og heimkomu 4. ágúst. Staðfestar dagsetningar koma í haust þegar hægt verður að staðfesta flug.
Frekari upplýsingar um mótið veita Valdís og Þóra Lóa en einnig er hægt að fylgjast með inná heimasíðu mótsins, á Instagram eða TikTok.
Kynning um Roverway á pdf. formi

Euro Mini Jam 2024
2024-07-28 08:00 - 2024-08-03 17:00 (Atlantic/Reykjavik) | Gíbraltar
Alþjóðaráð leitar að íslenskum dróttskátaflokkum til að taka þátt í Smáþjóðaleikum skáta, Euro-Mini-Jam, sumarið 2024. Smáþjóðaleikar skáta er sjö daga skátamót einungis fyrir þjóðir sem eru með færri en milljón íbúa. Mótið verður haldið í Gíbraltar 28. júlí – 3. ágúst 2024. Mótið flakkar á milli gestgjafa og var það árið 2018 í Færeyjum, árið 2016 í Mónakó, árið 2013 í Liechtenstein og árið 2010 á Íslandi þar sem mótið var haldið í fyrsta skipti.
Þátttakendur eru skátar á aldrinum 13-16 ára. Hver þjóð fær pláss fyrir 2 skátaflokka á mótinu fyrir þátttakendur á þessum aldri. Hver skátaflokkur samanstendur af 6-8 þátttakendum og 2 foringjum. Alþjóðaráð leitar því að skátaflokkum sem hafa áhuga á að taka þátt!
Þeir skátaflokkar sem hafa áhuga á að fara á mótið fyrir hönd Bandalags íslenskra skáta þurfa að sækja um með því að svara eyðublaðinu hér að neðan og skila inn myndbandi á netfang alþjóðaráðs (althjodarad@skatarnir.is) þar sem þau leysa nokkur verkefni.
Verkefnin verða síðan metin eftir skráningarfresturinn er liðinn og fá þá flokkarnir tilkynningu um hvort þau urðu fyrir valinu.
Umsóknarfrestur er til 25. september
Um myndbandið og verkefnin:
Reglur:

Myndbandið má ekki vera lengra en 10 mínútur
Skátaflokkurinn kynnir nafn flokksins, skátafélags og nöfn allra meðlima flokksins
Mikilvægt er að sýna vel og vandlega þegar verkefni eru leyst

Verkefnin:

Semja flokkshróp og flytja það
Kveikja eld með því að nota að mesta lagi fimm eldspýtur
Segja “ég er skáti” á tíu mismunandi tungumálum
Gera góðverk sem hefur áhrif á samfélagið
Byggja katapúlt með sykurpúðum og spaghetti og ná að kasta hlut a.m.k. 50 cm

SMELLIÐ HÉR TIL AÐ SÆKJA UM GEGNUM RAFRÆNT FORM

KVEIKJA 2024 - STJÓRNARMEÐLIMIR
2024-08-20 18:00 - 21:00 (Atlantic/Reykjavik) | Skátaheimili Garðbúa, Hólmgarður 34, Reykjavík, 108
Kveikja verður haldin dagana 20. og 21. ágúst n.k. í Skátaheimili Garðbúa, Hólmgarði 34, klukkan 18-21
Með því að mæta á Kveikju gerum við skátastarfið í vetur enn betra og styðjum betur við okkar frábæra fólk í skátafélögunum sem gerir ævintýrið að veruleika.
Viðburðurinn á að kveikja neista hjá okkur fyrir komandi starfsár, skapa rými fyrir umræður um hlutverk okkar og annað sem að gagni kemur í vetur. Fræðsla verður um stuðning sem BÍS veitir, námskeið, stuðningsefni og viðburði sem standa skátafélögum til boða.

Þriðjudaginn 20. ágúst fá stjórnir skátafélaganna frábært veganesti og stemningu fyrir veturinn. Markmið þess kvölds er að hjálpa stjórnarmeðlimum að undirbúa sig fyrir komandi starfsár og veita þeim gagnleg tól til að stilla saman strengi í starfi skátafélagsins þeirra.
Miðvikudaginn 21. ágúst bjóðum við skátaforingjum að kveikja neistan fyrir veturinn og tengjast öðrum foringjum. Markmið seinna kvöldsins er að foringjar verði meðvituð um hvaða stuðningsefni er í boði, viti hvert þau eigi að leita fyrir ólík viðfangsefni ásamt því að veita þeim hvatningu fyrir komandi starfsári. Að auki verður reynt að veita þeim gagnleg tól við skipulagningu og utanumhald skátasveitar og búa til tengslanet við starfandi foringja í öðrum félögum.

Það er að sjálfsögðu í lagi að skrá sig bæði kvöldin en athygli er vakin á því að sumir dagskrárliðir eru þeir sömu.
SKRÁNING
Viðburðurinn kostar 4.500 krónur og er skráning opin inn á Sportabler. Skráning er eftir félögum og er stillt á 0 krónur þar sem reikningur verður sendur á félögin. Þau sem ætla að borga fyrir eigin þátttöku á viðburðinum haka við valmöguleikan „Borga sjálf“
Hægt er að taka þátt í gegnum fjarfundabúnað og er verðið þá 3.000 krónur. Þau sem ætla að taka þátt í gegnum fjarfundarbúnað eru beðin um að taka það fram í athugasemd við skráningu.
SKILMÁLAR
Með því að skrá skáta á Kveikju samþykkir þú eftirfarandi skilmála:

Þátttakendur sem skrá sig á 0 krónur skuldbinda sig til að greiða fullt gjald ef í ljós kemur að félag hyggst ekki greiða fyrir þau.
Staðfestingargjaldið, 10% af námskeiðsgjaldi, og er það óafturkræft.
Þátttakendur eru ekki sérstaklega slysatryggðir, ábyrgðartryggðir eða vátryggðir að öðru leyti af Bandalag íslenskra skáta (BÍS) í skátastarfi, bent er á að þessar tryggingar eru oft hluti af heimilis- og fjölskyldutryggingum og öðrum almannatryggingum forráðafólks.
Meðferð persónugreinanlegra upplýsinga sem skráðar eru vegna þátttöku er í samræmi við samþykkta persónuverndarstefnu BÍS sem finna má hér (https://skatarnir.is/personuverndarstefna/).
BÍS eða umsjónaraðili á þess vegum getur þurft að aflýsa viðburðum og mótum vegna gildra og óviðráðanlegra aðstæðna s.s. vegna náttúruhamfara, hryðjuverka, stríðs, heimsfaraldra o.fl. Við þessar aðstæður áskilur BÍS sér rétt til þess að endurgreiða ekki mótsgjaldið, þótt ávallt sé leitast eftir að hámarka endurgreiðslu til þátttakenda.
Bandalag íslenskra skáta áskilur sér rétt til að halda eftir hluta af gjaldi þátttakandi greiðir sem hér segir:
Ef hætt er við þátttöku 1 mánuði fyrir viðburð er staðfestingargjaldi haldið eftir.
Ef skátinn hættir við þátttöku 3 vikum fyrir viðburð, er 50% af gjaldi haldið eftir.
Ef skátinn hættir við þátttöku 14 dögum fyrir viðburð, er 75% af gjaldi haldið eftir.
Ef skátinn hættir við þátttöku þegar skemmra er til viðburðar en sem nemur 14 dögum verður endurgreiðsla engin.

KVEIKJA 2024 - FORINGJAR
2024-08-21 18:00 - 21:00 (Atlantic/Reykjavik) | Skátaheimili Garðbúa, Hólmgarður 34, Reykjavík, 108
